
Introducció 


Rangheard (1984) i a la memòria 
explicativa dels fulls de Formentera, 824- 
825-850 del 
d'Espanya (IGME, 1958) es descriu la 
seva història geològica. 

La base estratigràfica la consti- 

nivell del mar per les glaciacions, 
produint-se dipòsits quaternaris de 
marès, llims, caliche, etc., que han 
format el litoral que uneix els dos 
promontoris abans citats. 

El resultat d'aquets fenòmens és 
que no apareix el Pliocè a Formentera i 


Mapa Geològic 


tueixen els dos promontoris de Punta 
Prima i de Guillem a l'oest i de La Mola 
a l'est, que es formaren per dipòsits de 
calcàries transgresives durant el 
Tortonià. Posteriorment l'illa s'ha elevat, 
erosionat, ha estat unida amb Eivissa i 
al continent (Colom, 1950), s'ha sub- 
mergit, elevat, i erosionat vàries vegades 
degut, especialment, a la variació del 


que el Quaternari s'assenta directament 
sobre el Miocè; inclosos el Sicilià i 
Calabrià que tenen poca representació a 
les Balears i que fins ara gairebé no 
s'han detectat a les Pitiüses (Cuerda, 
1984). 

El motiu del present article, és, en 
primer lloc, citar i descriure nous 

jaciments i altres ja coneguts, ordenats 
segons la seva antiquitat i el seu origen 
(marí o continenal), destacant, a conti- 
nuació, alguns dels seus aspectes pura- 
ment paleontològics, tot i citant tàxons 
fòssils no trobats encara a Formentera. 

Per a la localització dels jaciments 
utilitzem el sistema U.T.M. 

Referent a la datació i els nivells 
de la Mediterrània durant el Quaternari, 
ens remetem a Cuerda (1989) i Bonifay 
i Mars (1959). 


Miocè (Tortonià marí) 


La memòria del IGME cita sols dos 
jaciments de Tortonià marí: Cala En 
Baster 3ISCC 6785 (Fig. 1-1) i La Cala, 
31SCC 7483 (Fig. 1-2). La fauna deter- 
minada és: Cardium cf. tuberculatum, 
Loripes dujardini, Astarte solidula, 
Pectunculus sp. en el primer jaciment, i 
Tarbellastrea cf. reussiana, Chlamis 
varia, Astraea rugosa, Triphora perversa, 
Cerithium dertonense a l'altre. 

També Rangheard (1984) enumera 
diferents — celenteris, | lamel-libranquis, 
gasterópodes, etc., en major nombre, 





Fig. 1. Localització dels jaciments miocénics. 
Fig. 1. Miocene outcrops localization. 


peró no cita jaciments, ni tampoc fa 
distinció en quant a la seva procedéncia 
d'Eivissa o de Formentera. 

Explicitem ara altres jaciments no 
citats: 


Cala Saona, 31 S CC 6084 
(Fig. 1-5) 

El tall está fet aprofitant la cons- 
trucció d'un pou a la finca de D.M. 
Serra. Després de diverses capes de 
crosta calcària, marès, llims, etc. d'una 
potència total aproximada de 6 m, van 
aparèixer unes calcàries ran al nivell del 
mar amb motlles interns i externs de: 
Natica sp., Turritella sp., Glycymeris sp., 
Ficus sp., Cardita sp., Lucina sp. i altres 
no identificables. 

La mateixa calcària amb igual 
fauna apareix a la part baixa de la 
"Canal de Cala Saona" 31 S CC 6084 
(Fig. 1-5), a uns 500 m del pou 
esmentat. 


Pou de ca Marí, 31 S CC 6683 
(Fig. 1-3) 

Durant la construcció d'aquest pou 
van aparèixer calcàries tortonianes, que 
subministraren Hinnites crispus (Brocchi, 
1814) (Fig. 4) i Ostrea sp. Brébi- 
son et al. (1968) mencionen 
Hinnites sp. a Eivissa, gènere que 
no ha estat citat encara a For- 
mentera. 


Cova de s'Aigua, 31 S CC 5980 
(Fig. 1-4) 

Als penya-segats del Cap de 
Berberia, a l'indret conegut amb 
aquest nom, a uns quatre metres 
damunt del nivell del mar, inac- 
cesible des del mar i amb difi- 
cultat per terra, hi ha un important 
aflorament de calcarenites trans- 
gresives pròpies del Tortonià de 
Villa, on s'observa una gran 
abundància de motlles externs de 


Z. Gàsser i J.A. Ferrer, Jaciments del Miocè i Quaternari de Formentera 93 


mol-luscs, la majoria venèrids: Chamelea 
cf. cothurnix (Dujardin), Glycymeris sp., 
Cardium sp., alguns d'ells amb motlles 
de perforacions de Cliona sp. 

A una distància longitudinal d'uns 
400 m de l'anterior, s'ha trobat una 
fauna semblant a l'anterior juntament 
amb les restes d'un equinoideu. Reser- 
vem per a una propera visita intentar 
extreure'l i determinar-lo taxonómica- 
ment, com també determinar la mag- 
nitud i serie estratigráfica del jaciment. 

En cap dels jaciments anomenats, 
s'hi han trobat Cnidaris; fins ara, sols se 
n'han recollit a La Cala. El conjunt de la 
fauna estudiada reflecteix ambients molt 
litorals, de plataforma en sentit ampli. 


Miocé (Tortonià continental) 


Pedrera de can Rita, 31 S CC 6586 
(Fig. 1-0) 

Aquest jaciment, encara en estudi, 
ha donat helícids. Cal fer esment que a 
Formentera, fins ara, del Terciari sols es 
coneixia el Tortonià marí. (Fig. 4). 
Vegeu la part paleontológica. 


Quaternari 


Entre els mol-luscs marins que 
apareixen en els jaciments estudiats, 
seguint les dades de Cuerda (1989), no 
s'hi troben les espècies senegalenques: 
Brachidontes senegalensis, Cardita sene- 
galensis, Hyotissa hyotis, Cantharus vi- 
verratus, Conus testudinarius, Natica tur- 
toni, Polynices lacteus, Strombus bubo- 
nius, extingides parcialment a la Mediter- 
rània i que ara viuen a la costa oest de 
l'Àfrica equatorial i per això se'ls hi dóna 
aquesta denominació. Només unes po- 
ques sobreviuen excepcionalment i en 
poca quantitat al Würm | -entre elles 
Conus testudinarius i Cantharus vive- 
rratus- i que desapareixen definitivament 
de la Mediterrània a partir del VVúrm II. 


Dels gasteròpodes continentals que 
determinen nivell s'ha recollit, Trochoidea 
(Xerocrassa) caroli lidiae, que viu durant 
el Neotirrenià i Trochoidea (Xerocrassa) 
ebusitana gasulli (sèrie Punta Roja, se- 
gons Gasull, 1964) extingida al Flandrià. 

Tenint en compte aquestes circums- 
tàncies, s'atribueix la majoria de jaciments 
al Neotirrenià, excepte un d'Eutirrenià i 
alguns que podrien ser holocènics. 

Als penya-segats dels dos promon- 
toris i al litoral és on s'han trobat la 
major part dels jaciments i fòssils que 
es descriuran a continuació. 

Per a la identificació dels mol-luscs 
fòssils i subfòssils del Quaternari s'han 
consultat distintes obres: Alonso i 
Ibáñez, 1979, Bech, 1990; Cuerda, 
1984; 1987; 1989; Gasull, 1963; 1964; 
1965; 1975; 1984, Gasull i Alcover, 
1982, Paul i Altaba, 1992, Torres i 
Alcover, 1981. 

A les Balears es coneixen altres 
jaciments amb restes de tortugues fòs- 
sils (Bour, 1985, Filella et al., 1996, 
Macau, 1958, Mercadal i Pretus, 1980), 
però no es coneixien de Formentera. A 
més a més, aquesta és la primera 
troballa de restes d'ous de tortuga per a 
les Balears i Pitiúses. 


Jaciments marins 


Els Arenals- 31 S CC 7080 
(Fig. 2-1). 

De les restes de substrats marins 
que cita Cuerda (1989) prop d'Es Caló 
d'es Mort, situat al nivell del mar, semi 
submergit format per sorra calcària de 
grans inferiors a 0,5 mm, amb escàs ci- 
ment, però fortament consolidats. Ha do- 
nat les següents espècies: Glycymeris 
violacescens (Lamarck, 1819) i Chame- 
lea gallina (Linné, 1758) 

La primera en gran quantitat, la 
majoria més aviat de petites dimensions 
(15 a 20 mm). La segona molt escassa. 

Es Copinar- 31 S CC 7180 
(Fig. 2-2). 

Aquest jaciment s'estén des d'Els 
Arenals fins al Caló des Mort i segura- 
ment era una antiga platja. Es perd sota 
el nivell del mar a l'arribar als Arenals i 
segueix entre 0,75 i 2 m fins el Caló 
des Mort, en algun lloc coincideix amb 
el jaciment descrit per Butzer i Cuerda 
(1962) i Cuerda (1984, 1987). S'hi han 
trobat vàries espècies que citarem a 
continuació, i entre elles Conus 
testudinarius (b fragments) i Strombus 
bubonius (2 fragments). Davant la poca 
quantitat d'exemplars corresponents a 
aquestes dues espécies -segons Cuerda 
(1989)- hom supossa que podrien ser 
superviventes i, llavors, la platja on 
s'han trobat seria neotirreniana, ja que 
l'alçària de la platja per damunt del ni- 
vell del mar no sobrepassa els 2 m, en 
lloc d'eutirreniana, tal i com assenyala la 
presència d'Strombus. Ha proporcionat 
moltes espècies: 


Arca noae Linné, 1758 

Striarca lactea (Linné, 1767) 
Glycymeris violacescens (Lamarck, 1819) 
Glycymeris bimaculata (Poli, 1795) 





Fig. 2. Localització dels jaciments quaternaris 


marins. 
Fig. 2. Sea Quaternary outcrops localization. 


Acanthocardia tuberculata (Linné, 1758) 
Chamelea gallina (Linné, 1758) 
Angulus sp. 

Anomia ephippium Linné, 1758 
Cerithium vulgatum (Brugiére, 1792) 
Strombus bubonius (Linné, 1758) 
Semicassis ondulata (Gmelin, 1789) 
Thais haemastoma (Linné, 1760) 
Conus testudinarius (Martini, 1773) 
Chauvetia minima (Montagu, 1803) 
Columbella rustica (Linné, 1767) 
Hinia costulata (Renieri, 1804) 


Racó de ses Ampolles - 31 S CC 6491 
(Fig. 2-3). Edat: Plistoce superior. 

En aquest sector de l'illa, tant a la 
platja com a la zona marítima prop al 
litoral s'hi recullen lumaquel-les de 
molluscs i equinoideus, fortament cimen- 
tats per grans de sorra calcària de 
petites dimensions. Després de resseguir 
inútilment el litoral, s'ha explorat el fons 
marí proper. A uns 100 m de la platja i 
2,5 de profunditat, s'han trobat grans ro- 
ques amb abundants restes d'Spondylus 
gaederopus i lumaquelles com les 
trobades a la platja. Aquest jaciment per 


sota del nivell del mar, podria ser fauna 


freda, però més aviat s'atribueix 
aquesta diferència d'altures al fet 
del basculament de l'illa. 

En els diferents fragments 
de lumaquel:les s'hi han identifi- 
cat les següents espècies: 
Glycymeris violacescens (Lamarck, 
1819) 

Glycymeris | bimaculatum 
1795) 

Cardita calyculata (Linné, 1758) 
Bivalves indeterminables. 
Haphitoma linearis (Montagu, 1808) 
Payraudeautia intricata (Donovan, 
1803) 

Gasterópodes indeterminables. 

Hi ha molt poca varietat 
d'espécies. Cuerda (1987) indica 
que el génere Cardita és molt 


(Poli, 

abundant al Plistocè superior, altrament 
no hi ha espècies senegalenques. Per 
això creiem que aquest jaciment té 
aquesta edat. 


Cavall d'En Borràs - 31 S CC 6389 
(Fig. 2-4). Edat holocènica. 

Igualment s'han recollit alguns 
molluscs fòssils i trossos de luma- 
quel-la, amb gran quantitat de conquilles 
esmicolades sense cap possibilitat de 
classificació. Les espècies determinables 
són: Arca noae Linné, 1758, Glycymeris 
violacescens (Lamarck, 1819) i Anomia 
ephippium Linné, 1758. 

No s'ha pogut determinar la proce- 
dència dels mateixos, però a uns 
cinquanta metres de la costa, mar 
endins, i a uns tres o quatre metres de 
fondària entre les roques del fons i la 
sorra que les recobreix en part, es troba 
un fons marí amb molts bivalves forta- 
ment erosionats i recoberts de diverses 
incrustacions. Creiem que es tracta d'un 
dipòsit holocènic, i hi hem trobat: 


Glycymeris violacescens (Lamarck, 1819) 
Acanthocardia tuberculata (Linné, 1758) 
Anomia ephippium Linné, 1758 


Fig. 3. Localització dels jaciments quaternaris 


continentals. 
Fig. 3. Continental 
localization. 


Quaternary 


outcrops 


Spondylus gaederopus (Linné, 1758). 
Jaciments continentals 


Els Arenals - 31 S CC 7080 
(Fig. 3-1). Edat: Neotirreniá. 

Remoguts i erosionats per les ona- 
des es troban dispersos per una gran 
extensió de la platja actual uns blocs de 
marés formats per una sorra llimosa de 
color siena clar amb tot l'aspecte d'una 
platja o reraplatja llacunosa fòssil, on 
s'hi ha recollit: 


Trochoidea ebusitana ebusitana  (Hi- 
dalgo, 1869) 

Glycymeris violacescens (Lamarck, 1819) 
Cerastoderma glaucum (Bruguiére, 1789) 


Rera de la platja actual, a un nivell 
superior, i uns cent metres més a l'est, 
una capa de marés subhoritzontal, gaire- 
bé blanc i poc consolitat, ha propor- 
cionat: 


Trochoidea | (Xerocrassa)  ebusitana 
ebusitana (Hidalgo, 1869) 

Trochoidea (Xerocrassa) cf. ebusitana 
ortizi (Gasull, 1967) 


cf. Eobania vermiculata (Müller, 1774). 


Es Copinar - 31 S CC 7180 
(Fig. 3-2). Edat: Neotirrenià. 

Per damunt de la platja 
actual afloren dues capes de 
marés, la superior lleugerament 
més fosca que la inferior, d'una 
poténcia total entre un i dos 
metres. Es veuen en poca ex- 
tensió, ja que queden cobertes 
per matoll i derrubis de La Mola 
a la part superior i entre roques 
i sorra de la platja a la part 
inferior. Són molt fossilíferes i 
s'hi ha recollit: 


Nivell superior: 
Trochoidea  (Xerocrassa) cf. 
ebusitana ortizi (Gasull, 1967) 

Nivell inferior: 

Trochoidea (Xerocrassa) ebusitana ebu- 
sitana (Hidalgo, 1869) 

Trochoidea (Xerocrassa) cf. ebusitana 
ortizi (Gasull, 1967) 


Aquests dos últims jaciments poden 
ésser neotirrenians o holocénics. El 
primer al litoral de la franja que uneix 
els dos promontoris de Formentera, 
formada en els darrers temps quater- 
naris, i el darrer a les costes de La 
Mola, probable resultat de despreniments 
de materials superficials. 


Camí de Cala Codolar - 31 S CC 7679 
(Fig. 3-3). Edat: Holocè. 

Al baixar a Cala Codolar des de la 
Mola, a unes dues terceres parts del 
camí, s'ha recollit diversos exemplars 
subfòssils de Trochoidea (Xerocrassa) 
caroli (Dohrn i Heynemann, 1862), sèrie 
Punta Roja. Trochoidea (Xerocrassa) 
caroli (Dohr i Heynemann, 1862) fou 
determinada en un principi com a 
Rossmàssleria per Escandell i Colom 
(1960). Gasull (1964) canvià la seva 
determinació genèrica i l'atribuí a 
Helicella (Xerocrassa) caroli i, a més, 
digué que d'aquesta espècie s'havia es- 
tingit (sèrie Punta Roja). Paut (1984) 
canvià de nou la determinació de 
Rossmássleria i l'atribuiex a Trochoidea 
(Xerocrassa) ebusitana gasulli, nomen- 
clatura utilitzada en aquest treball. 


Cala en Baster - 31 S CC 6785 
(Fig. 3-4). 

En els sediments quaternaris que hi 
ha al penya-segat de Cala en Baster i 
gairebé en tots els nivells fins abaix la 
cala apareixen dins el marés: 


Trochoidea (Xerocrassa) ct. ebusitana 
ortizi (Gasull, 1967) 
cf. Eobania vermiculata (Müller, 1774) 


Pensant en els despreniments del 
penya-segat, aquest jaciment correspon- 
dria probablement a l'Holocé inferior, 
sense descartar la possibilitat de ser al 
límit superior del Plistocè. 


Racó de ses Ampolles - 31 S CC 6491 
(Fig. 3-5). 

A la part meridional de Pilla, a la 
franja gairebé al nivell del mar que 
havia estat unida amb s'Espalmador, en 
el marés que la forma hi hem trobat: 
Trochoidea (Xerocrassa) caroli (Dohrn i 
Heynemann, 1862), a qui se l'hi atri- 
bueix edat holocénica. 


Pujol des Fum.- 31 S CC 6085 (Fig. 3- 
6) Edat: possible Plistocè superior. 

En els penya-segats d'aquest indret 
és on s'ha trobat el niu d'ous de tortuga 
i pel seu interés els descriurem amb 
més atenció. 

Base: amb sediments miocénics 
seguits de 2 m de marés de color siena 
clar amb tres  costres calcàries 
succesives que delimiten tres capes 
subhoritzontals, sense fóssils visibles. 

1 m de marés format per grans 
calcaris irregulars en forma i dimensions, 
eolits, restes cretoses de conquilles es- 
micolades, trabat amb poc ciment calca- 
ri. Sols s'ha pogut identificar un exem- 
plar de Trochoidea (Xerocrassa) ebusi- 
tana ebusitana Hidalgo (1869), i algunes 
restes d'arrels. A uns 25 cm de la part 
superior d'aquesta capa és on s'ha 
trobat el niu amb els ous de tortuga. 
(Fig. 4). Vegeu la part paleontològica. 

5 m de marès eolític blanc, amb 
abundants restes d'arrels fins a 18 
mil-límetres de diàmetre especialment a 
la zona en contacte amb el nivell infe- 
rior, i també conquilles de Trochoidea 
(Xerocrassa) ebusitana (Jaeckel, 1952). 

Dues capes de marès amb crostes 
calcàries, sense fòssils visibles, i una 
potència total d'1 m. 

Sostre: Terra vetegal amb matolls. 
Les últimes capes poden ser Holocè- 
niques. 


Cala Saona - 31 S CC 5984 (Fig. 3-7) 
Edat: Holocè. 

En un tall fet en una capa de ma- 
rès situada damunt dels escalons dels 
pescadors, s'hi han trobat Trochoidea 





Fig. 4. 1 Hinnites crispus. Valva dreta. Tortonià; 2. 
Motlle d'helícid terciari a) vista apical, b) vista abapical 
i c) vista apertural, 3. a) Conjunt de 4 ous de tortuga 
en posició nidal. b) Detall de la part interna de la 


closca d'un ou. 


(Xerocrassa) ebusitana (Jaeckel, 1952). 
Aquest marès per la part inferior es 
perd a la sorra de la platja actual i per 
la part superior al cim de les capes del 
jaciment descrit a continuació. 


Costa del Bou - 31 S CC 5984.- (Fig. 

3-8) Edat: Neotirrenià. 

En tota la Costa del Bou i també a 
l'altre costat de Cala Saona fins 
prop el Forat del Mestre 
s'observa en diferents punts -les 
roques despreses del penya- 
segat en dificulten la visió 
completa- una capa de llims 
calcaris d'uns 0,8 m de potència 
mitjana, situada entre un i dos 
metres per sobre del nivell del 
mar. A sota es veu una capa de 
llims calcaris rubificats i una 
altra de caliche. Són d'un color 
siena torrat-rojenc, i de poca 
duresa especialment la fos- 
silífera. Al damunt hi ha 
diferents capes, essent l'altura 
del penya-segat entre 6 i 15 m 
segons el lloc. S'hi ha trobat: 


Tudorella ferruginea (Lamarck, 
1823) 

Trochoidea (Xerocrassa) caroli 
lidiae (Sacchi, 1954) 

cf. Hygromia (Ganula) 
ginosa (Boissy, 1835) 
cf. Hygromia sp. 

i altres espécies encara no 
identificades. 


lanu- 


Els gasterópodes que ha 
proporcionat aquest jaciment no 
havien estat citats a For- 
mentera. Són motlles interns, i 
en pocs casos queden frag- 
ments de la conquilla. 


Fig. 4. 1 Hinnites crispus. Right valve. Tortonian; 2. 
Internal mould of tertiary helicid. a) apical view, b) 
abapical view and c) apertural view; 3. a) Four eggs in 
a turtle's nest. b). Internal view of a part of shell egg. 

Conclusions 


1- Presentem un resum dels gaste- 
ròpodes terrestres mencionats anterior- 
ment, distribuit per jaciments. (Taula 1) 


2- Nous Jaciments marins: 

Tortoniá.- Cala Saona, Cova de 
S'Aigua, Ca Marí. Quaternari.- Tots els 
mencionats. 


3- Espècies o gèneres miocènics 
no citats a Formentera: 
Tortonià 
Hinites crispus (Brocchi, 1814). Citada 
d'Eivissa. 
Chamelea cf. cothurnix (Dujardin, 1837). 
No citada. 


Quaternari marí: 

No citats a Formentera, però si a 
altres llocs de les Balears per Cuerda 
(1989). 


JACIMENT 


ESPÈCIE 


Trochoidea (X.) cf. ebusitana ortizi 

Trochoidea (X.) ebusitana 

Trochoidea (X.) ebusitana gasulli 

Trochoidea (X.) caroli 

Trochoidea (X.) caroli lidae 

cf. Hygromia sp. 

cf. Hygromia (Ganula) lanuginosa 
| Tudorella ferruginea 

cf. Eobania vermiculata 

X 

X 
X 
X X X 


Abreviatures- A (Inf): Els Arenals inferior; A (Sup): Els Arenals superior; EC (Inf): Es Copinar 
inferior; EC (Sup): Es Copinar superior; CC: Calar Codolar; CEB: Cala En Baster; RSA: Racó 
de Ses Ampolles; PDF (Inf): Pujol des Fum inferior; PDF (Sup): Pujol des Fum superior; CS: 
Cala Saona; CDB: Costa des Bou 


Taula 1. Distribució per jaciments dels gasterópodes terrestres recollits. 
Table 1. Distribution of recorded terrestrial gastropods related to their outcrops. 


Striarca lactea. Citada a Balears. 
Raphitoma linearis. Citada a Mallorca. 
Payraudeautia intricata. Citada a 
Mallorca. 

Hinia costulata. Citada a Mallorca i 
S'Espalmador. 

Conus testudinarius. Citada a Balears. 
Columbella rustica. Citada a Eivissa i 
S'Espalmador. 

Chauvetia minima. Citada a Balears. 


Quaternari continental: 

Trochoidea (Xerocrassa) cf. ebusitana 
ortizi, citada com actual per Gasull 
(1964). 

Trochoidea (Xerocrassa) ebusitana, 
citada de distints jaciments d'Eivissa. 
cf. Eobania vermiculata, citada com 
actual, no subfóssil, per Gasull (1965). 
Tudorella ferruginea, citada com a vivent 
a les Balears i fóssil a Eivissa per 
Torres i Alcover (1981) i Gasull i 
Alcover (1982). 


A. | A. IEC | EC | CC |CEB |RSA |PDF| PDF] CS [CDB 
(Int) [(Sup) | (Inf) Sup) (Inf) | (Sup) 


XXX 

Hygromia lanuginosa, citada a Balears 
per Gasull (1969). 

Chelonia. Ous de Tortuga. No citat a 
Formentera cap queloni. 


4- Paleontologia 


Explicitem amb més detall alguns 
aspectes paleontològics dels jaciments 
citats. Part d'aquest material i mostres 
dels diferents pisos estan dipositats a la 
Societat d'Història Natural de les 
Balears. 


4-1. Helícids continentals 


S'han recol-lectat tres exemplars 
aduits i dos juvenils. Són motlles 
internes. Les mides dels adults queden 
reflexades en la Taula 2. 

Descripció (sols fa referència al 
motlle intern). Forma semiglobosa, amb 
cinc voltes d'espira, de creixement re- 
gular, lleugerament convexes entre 
sutura i sutura, la darrera abombada al 
doble de l'anterior, línia de sutura mar- 
cada, no carenada. Obertura ovalada i 
en decliu, i a la part superior hi té un 
enfonsament corresponent a un plec del 
marge paletal superior. Umbelic mitjana- 
ment petit, i per la forma del motlle i del 
contra motlle no es veu que estés tapat 
per una dilatació del peristoma, per tant, 
el marge columenar no queda imprés i 
permet veure'l. El peristoma és quelcom 
espès i no interromput. En els exem- 
plars juvenils no s'aprecia el plec, ni 
tenen l'obertura en decliu. 


Altura Diàmetre menor 
1 9,8 14 
2 9,5 13,9 
3 8 12 


Taula 2. Mides dels adults (mm) d'Helícids del Miocè. 
Table 2. Size of adults (mm). Miocene Helicidae. 


Sobre la seva determinació no hem 
trobat exemplars semblants ni en el 
treball de Truc (1971), VVenz (1959), ni 
en cap altre dels molts consultats. Es 
possible que es tracti d'una nova 
espècie o subespècie, endèmica de 
Formentera. Però al disposar sols de 
motlles interns és molt difícil la 
comparació amb altres espècies. 

Edat. Ha estat trobada en unes 
calcàries que per la seva posició, 
correspondrien al Tortonià. 


4-2. Ous de tortuga 


Un estudi preliminar de la troballa, 
realitzat per Filella et al. (1996), ha dut 
a les seguents conclusions. El total de 
la posta recuperada és composa de sis 
Ous, no eclosionats (Fig. 4), ovalats, de 
diàmetre 59 per 48 mm de closca dura, 
color groc pál-lid. Es podria tractar d'una 
tortuga terrestre semi gegant que podria 
estar relacionada amb les restes de 
tortuga trobades a Eivissa a la Cova de 
Ca Na Reia (Bour, 1985), Es Pouàs o 
de les Pedreres de Can Bassora (Al- 
cover, com. pers.). 

Actualment els autors citats en 
primer lloc n'estan fent l'estudi. 

